Sulmi rus mbi Ukrainë – Beteja e mjekëve për të shpëtuar jetë 
Mjekët ukrainas kujdesen për pacientët nën zjarrin e artilerisë ruse 
Të paktën 128 fëmijë kanë vdekur dhe 172 të tjerë janë plagosur që nga fillimi i sulmit rus në Ukrainë, sipas zyrës së prokurorit të përgjithshëm të Ukrainës. Kombet e Bashkuara njoftojnë se më shumë se 1000 civilë kanë vdekur deri më tani. Por pavarësisht rrezikut të vazhdueshëm, mjekët ukrainas po përpiqen të parandalojnë më shumë vdekje. Në materialin në vazhdim, Zëri i Amerikës sjell zërin e disa prej mjekëve që po shpëtojnë jetë ndërsa spitalet ukrainase vazhdojnë të jenë në shënjestër të bombardimeve ruse. Mes sulmeve ruse nga toka dhe ajri, mjekët ukrainas po shpëtojnë jetë. Ata thonë se spitali kryesor i fëmijëve në Ukrainë, Ohmatdyt, është granatuar disa herë. Zëri i Amerikës bisedoi me mjeken neurologe Galyna Fedushka përmes rrjetit Zoom. Mjekët po punojnë pa pushim në qytete si Mariupoli, Sumy, Chernihivi, Kharkivi dhe gjetkë. thuhet në një mesazh të publikuar nga një mjek ukrainas në mediat sociale. Organizata Botërore e Shëndetësisë thotë se që nga fillimi i agresionit rus, ka regjistruar të paktën 64 sulme ndaj institucioneve mjekësore në Ukrainë. Në Mariupol, forcat ruse u futën në një spital të kujdesit intensiv dhe morën pengje, sipas Nismës Mediatike për të Drejtat e Njeriut. Zëri i Amerikës bisedoi me mjeken e Spitalit Shtetëror të Kievit, Uliana Kashchii. Shumica e mjekëve punojnë pa ndërprerje për ditë të tëra. Disa jetojnë në spital. Njëra prej tyre është mjekja Anastasiia Moisieienko e cila foli me Zërin e Amerikës nga spitali i Kievit. Falë vullnetarëve dhe organizatave private, stafi i spitalit, të paktën tani për tani, po pajiset me gjërat që u nevojiten. thotë mjekja Uliana Kashchii. Pjesa kryesore e ndihmave humanitare për spitalet vjen nga jashtë, përfshirë Shtetet e Bashkuara dhe Evropën. thotë Dr. Ivanka Nebor, themeluese e platformës mjekësore Ingenious. Uniteti i ukrainasve vihet re kudo. thotë për Zërin e Amerikës Dr. Anastasiia Moisieienko. thotë mjekja Galyna Fedushka. Organizata Botërore e Shëndetësisë paralajmëron se spitalet në Ukrainë nuk i kanë kapacitetet e duhura për të përballuar numrin e madh të pacientëve ndërsa shtohet nevoja për ndihma humanitare.